FreeBSD kézikönyv
Előző | Fejezet 28. Elektronikus levelezés | Következő

# 28.13. A procmail használata

Írta: Marc Silver.

A procmail segédprogram egy hihetetlenül erős alkalmazás, mellyel a beérkező leveleinket tudjuk szűrni. A felhasználók számára olyan “szabályok” megadását teszi lehetővé, amelyekre aztán a rendszer illeszti a bejövő leveleket, és az eredménynek megfelelően elvégez bizonyos feladatokat vagy átirányítja a levelet más postaladákba és/vagy e-mail címekre. A procmail a `mail/procmail` porttal telepíthető fel. Miután ez sikerült, akár közvetlenül be is építhetjük a legtöbb levelező kliensbe. Erről az adott levelező kliens dokumentációjában olvashatunk többet. A procmail úgy is integrálható, ha a felvesszük a következő sort a procmail szolgáltatára igényt tartó felhasználó könyvtárában található `.forward` állományba:

    "|exec /usr/local/bin/procmail || exit 75"

A következő szakaszban láthatjuk a procmail néhány alapvető szabályát, valamint ezek rövid leírását. Ezeket a szabályokat a `.procmailrc` állományba kell beleírni, amely szintén a felhasználó könyvtárában leledzik.

Ezen szabályok többsége a procmailex(5) man oldalon is olvasható.

A `<felhasznalo@levelezes.com>` címről érkező leveleket irányítsuk át a `<jocim@levelezes2.com>` külső címre:

    :0
    * ^From.*felhasznalo@levelezes.com
    ! jocim@levelezes2.com

Minden 1000 byte-nál kisebb levelet küldjünk át a `<jocim@levelezes2.com>` külső címre:

    :0
    * < 1000
    ! jocim@levelezes2.com

Küldjük át az összes `<masik@levelezes.com>` címre küldött levelet a `masik` postaládába:

    :0
    * ^TOmasik@levelezes.com
    masik

Küldjük az összes olyan levelet a `/dev/null` eszközre, amelyek a témájában szerepel a “Spam” szó:

    :0
    ^Subject:.*Spam
    /dev/null

Egy hasznos szabály, amellyel el tudjuk kapni a `FreeBSD.org` levelezési listáiról érkező leveleket és el tudjuk raktározni ezeket a saját postaládájukba:

    :0
    * ^Sender:.owner-freebsd-\/[^@]+@FreeBSD.ORG
    {
    	LISTNAME=${MATCH}
    	:0
    	* LISTNAME??^\/[^@]+
    	FreeBSD-${MATCH}
    }

Előző | Tartalom | Következő
A fetchmail használata | Fel | Hálózati szerverek

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.