FreeBSD kézikönyv
Előző |  | Következő

# Fejezet 11. Beállítás és finomhangolás

Írta: Chern Lee. Az alapjául szolgáló bemutatást írta: Mike Smith. Valamint az alapját képző tuning(7) oldalt írta: Matt Dillon.

# 11.1. Áttekintés

A FreeBSD egyik fontos szempontja a rendszer megfelelő beállítása, aminek segítségével elkerülhetjük a későbbi frissítések során keletkező kellemetlenségeket. Ez a fejezet a FreeBSD beállítási folyamatából kíván minél többet bemutatni, köztük a FreeBSD rendszerek finomhangolására szánt paramétereket.

A fejezet elolvasása során megismerjük:

- hogyan dolgozzunk hatékonyan az állományrendszerekkel és a lapozóállományokkal;

- az `rc.conf` beállításának alapjait és a `/usr/local/etc/rc.d` könyvtárban található indítási rendszert;

- hogyan állítsunk be és próbáljunk ki egy hálózati kártyát;

- hogyan állítsunk be virtuális címeket a hálózati eszközeinken;

- hogyan használjuk az `/etc` könyvtárban megtalálható különféle konfigurációs állományokat;

- hogyan hangoljuk a FreeBSD működését a `sysctl` változóinak segítségével;

- hogyan hangoljuk a lemezek teljesítményét és módosítsuk a rendszermag korlátozásait.

A fejezet elolvasásához ajánlott:

- a UNIX® és a FreeBSD alapjainak megértése (3 fejezet);

- a rendszermag beállításához és fordításához kötődő alapok ismerete (8 fejezet).

Előző | Tartalom | Következő
Rendszeradminisztráció | Fel | Kezdeti beállítások

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.