A FreeBSD Dokumentációs Projekt irányelvei kezdőknek
Előző | Függelék A. Példatár |

# A.3. A formázott kimenet előállítása

Ebben a szakaszban feltételezzük, hogy már vagy kézzel vagy pedig a hozzá tartozó port segítségével telepítettük a `textproc/docproj` portban szereplő segédeszközöket. Emellett továbbá még feltesszük, hogy az összes eszközt a `/usr/local` könyvtár alá telepítettük és a binárisok elérési útvonala része a `PATH` környezeti változónak. Amennyiben ezektől a feltételezésektől valamilyen módon eltértünk, akkor a példákat értelemszerűen a saját környezetünkre alkalmazva kell végrehajtani.

## A.3.1. A Jade használata

Példa A-3. DocBook forrás átalakítása HTML formátumúra (egyetlen nagy állomány)

    % jade -V nochunks \
        -c /usr/local/share/sgml/docbook/dsssl/modular/catalog \
        -c /usr/local/share/sgml/docbook/catalog \
        -c /usr/local/share/sgml/jade/catalog \
        -d /usr/local/share/sgml/docbook/dsssl/modular/html/docbook.dsl \
        -t sgml  állomány.sgml > állomány.html

  A `nochunks` paramétert adja át a stíluslapoknak és az eredményt a szabványos kimenetre irányítattja át (Norm Walsh stíluslapjait használjuk).
  Megadjuk a Jade által feldolgozandó katalógusokat. Itt három katalógust kell megadni. Az első katalógus a DSSSL stíluslapok, a második a DocBook DTD és a harmadik a Jade számára tartalmaz információkat.
  A Jade a dokumentum feldolgozásához az itt megadott DSSSL stíluslapot fogja felhasználni.
  A Jade itt kap utasítást arra, hogy az egyik DTD-ból a másikba alakítsa át a dokumentumot. Ebben a példában most a DocBook DTD-ból alakítunk át a HTML DTD-ba.
  Megadjuk a feldolgozandó állományt a Jade számára és átirányítjuk a kimenetet egy `.html` kiterjesztésű állományba.

Példa A-4. DocBook forrás átalakítása HTML formátumúra (több kisebb állomány)

    % jade \
        -c /usr/local/share/sgml/docbook/dsssl/modular/catalog \
        -c /usr/local/share/sgml/docbook/catalog \
        -c /usr/local/share/sgml/jade/catalog \
        -d /usr/local/share/sgml/docbook/dsssl/modular/html/docbook.dsl \
        -t sgml  állomány.sgml

  Megadjuk a Jade által feldolgozandó katalógusokat. Itt három katalógust kell megadni. Az első katalógus a DSSSL stíluslapok, a második a DocBook DTD és a harmadik a Jade számára tartalmaz információkat.
  A Jade a dokumentum feldolgozásához az itt megadott DSSSL stíluslapot fogja felhasználni.
  A Jade itt kap utasítást arra, hogy az egyik DTD-ból a másikba alakítsa át a dokumentumot. Ebben a példában most a DocBook DTD-ból alakítunk át a HTML DTD-ba.
  Megadjuk a feldolgozandó állományt a Jade számára. A stíluslap fogja majd eldönteni, hogy mi legyen a neve a menet közben keletkező egyes HTML állományoknak, illetve a “gyökérnek” (ez az az állomány, ahonnan a dokumentum kezdődik).

Előfordulhat, hogy ez a parancs szintén csak egyetlen HTML állományt generál. Ez függ a feldolgozandó dokumentum szerkezetétől és a stíluslap feldarabolást vezérlő szabályaitól.

Példa A-5. DocBook forrás átalakítása Postscript formátumúra

Az SGML forrást TeX állománnyá akarjuk alakítani.

    % jade -V tex-backend \
        -c /usr/local/share/sgml/docbook/dsssl/modular/catalog \
        -c /usr/local/share/sgml/docbook/catalog \
        -c /usr/local/share/sgml/jade/catalog \
        -d /usr/local/share/sgml/docbook/dsssl/modular/print/docbook.dsl \
        -t tex  állomány.sgml

  Felparaméterezzük a stíluslapot a TeX formátumú kimenet előállításához.
  Megadjuk a Jade által feldolgozandó katalógusokat. Itt három katalógust kell megadni. Az első katalógus a DSSSL stíluslapok, a második a DocBook DTD és a harmadik a Jade számára tartalmaz információkat.
  A Jade a dokumentum feldolgozásához az itt megadott DSSSL stíluslapot fogja felhasználni.
  Megadjuk a Jade számára, hogy TeX formátumú kimenetet készítsen.

Az így keletkező `.tex` kiterjesztésű állomány aztán a `&jadetex` makrócsomaggal együtt átadható bemenetként a `tex` parancsnak.

    % tex "&jadetex" állomány.tex

A `tex` parancsot legalább háromszor le kell futtatni. Először feldolgozza a dokumentumot, és szétválogatja az egyes részeit, hogy meg tudja állapítani részeit hivatkoztuk valahonnan máshonnan, hogyan indexelje stb.

Ha ebben a fázbisban különböző figyelmeztetéseket látunk, mint például “`LaTeX Warning: Reference `136' on page 5 undefined on input line 728.`”, akkor még ilyenkor ne foglalkozzunk különösebben velük.

A második futtatás során újra feldolgozza a dokumentumot a korábbi feldolgozásból származó bizonyos előismeretek (például a dokumentum oldalszámának) alapján. Ekkor az indexek és a kereszthivatkozások már gond nélkül feloldhatóak.

A harmadik menetben elvégzi az utolsó simításokat, amennyiben szükség van rájuk.

Ebben a fázisban egy ``állomány`.dvi` alakú eredményt kapunk.

Végezetül az imént kapott `.dvi` állomány Postscript formátumúra alakításához futtassuk le a `dvips` parancsot:

    % dvips -o állomány.ps állomány.dvi

Példa A-6. DocBook forrás átalakítása PDF formátumúra

A feldolgozási folyamat első része hasonló ahhoz, amikor DocBook forrásból akarunk Postscript formátumú állományt készíteni, tehát elegendő a `jade` parancsot az előbb megadott paraméterekkel meghívni (lásd A-5 Példa).

Amikor viszont megkaptuk a `.tex` állományt, akkor a pdfTeX programot futtassuk le rá. Ügyeljünk arra, hogy ekkor már a `&pdfjadetex` makrócsomagot kell használnunk:

    % pdftex "&pdfjadetex" állomány.tex

Ebben az esetben is háromszor kell lefuttatnunk a parancsot.

Ennek eredményeképpen aztán végül előáll egy további feldolgozást már nem igénylő ``állomány`.pdf` állomány.

Előző | Tartalom |
DocBook cikk, az `<article>` elem | Fel |

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.