FreeBSD kézikönyv
Előző | Fejezet 21. A Vinum kötetkezelő | Következő

# 21.6. Példák

A Vinum a rendszerben ismert objektumokkal kapcsolatos információkat egy konfigurációs adatbázisban tartja fenn. Kezdetben a felhasználó egy vagy több konfigurációs állomány segítségével hozza létre ezt az adatbázist a gvinum(8) segédprogrammal. A Vinum ezt a konfigurációs adatbázist bemásolja mindegyik irányítása alatt álló slice-ba (melyek a Vinum eszköznek hív). Az adatbázis minden egyes állapotváltás folyamán frissül, így egy újraindítás után minden egyes Vinum-objektum állapota pontosan helyreállítódik.

## 21.6.1. A konfigurációs állomány

A konfigurációs állomány írja le az egyes objektumokat. Egy egyszerűbb kötet definíciója így nézhet ki:

        drive a device /dev/da3h
        volume myvol
          plex org concat
            sd length 512m drive a

Ez az állomány négy Vinum-objektumot definiál:

- A drive kezdetű sor adja meg a lemez partícióját (meghajtóját) és a hardveren levő elhelyezkedését. Az a szimbolikus nevet kapta. A szimbolikus és a konkrét eszköznevek szétválasztásával lehetővé válik, hogy a lemezek félreértések nélkül átkerülhessek egyik helyről a másikra.

- A volume kezdetű sor adja meg a kötetet. Itt az egyetlen szükséges jellemző a név, ami ebben az esetben a myvol.

- A plex kezdetű sor adja meg az eret. Itt az egyetlen szükséges paraméter a szervezési mód, ami ebben az esetben a concat (összefűzött). Nevet nem kell megadnunk, mivel a rendszer automatikusan létrehoz egy nevet a kötet nevéből a .px utótag hozzáadásával, ahol az x az ér száma lesz a köteten belül. Emiatt a most definiált ér neve myvol.p0 lesz.

- Az sd kezdetű sor adja meg az allemezt. Itt legalább meg kell adnunk a meghajtónak a nevét, ahol tárolni akarjuk, ill. a méretét. Ahogy már említettük az ereknél is, nevet nem kötelező megadnunk, mivel a rendszer magától rendel hozzá nevet, amit a hozzá tartozó ér nevéből származtat, hozzáadja a .sx utótagot, ahol az x az allemez éren belüli sorszáma lesz. Ennek következtében a Vinum ennek az allemeznek a myvol.p0.s0 nevet adja.

Miután a gvinum(8) feldolgozta ezt az állományt, az alábbi kimenetet fogja adni:

          # gvinum -> create config1
          Configuration summary
          Drives:         1 (4 configured)
          Volumes:        1 (4 configured)
          Plexes:         1 (8 configured)
          Subdisks:       1 (16 configured)

    	D a                     State: up       Device /dev/da3h        Avail: 2061/2573 MB (80%)

    	V myvol                 State: up       Plexes:       1 Size:        512 MB

    	P myvol.p0            C State: up       Subdisks:     1 Size:        512 MB

    	S myvol.p0.s0           State: up       PO:        0  B Size:        512 MB

Ez a kimenet a gvinum(8) egyszerű listázási formátumát mutatja. Grafikusan a 21-4 Ábra mutatja be.

Ábra 21-4. Egyszerű Vinum-kötet

Ezen és az ezt követő ábrán egy kötetet láthatunk, amely ereket tartalmaz, amelyek pedig allemezeket. Ebben az alapvető példában a kötet egyetlen eret tartalmaz, amiben pedig egyetlen allemez van.

Az itt bemutatott kötetnek nincs semmilyen előnye a hagyományos lemezpartícionáláshoz képest. Egyetlen eret tartalmaz, tehát nem is redundáns. Az ér egyetlen allemezt tartalmaz, tehát nem tér el a megszokott lemezpartíciók helyfoglalásától sem. A következő szakaszokban sokkal érdekesebb konfigurációs módszereket is illusztrálunk.

## 21.6.2. Megnövelt rugalmasság: tükrözés

A kötetek rugalmassága tükrözéssel növelhető. Egy tükrözött kötet kiosztása során feltétlenül gondoskodnunk kell arról, hogy az egyes erekhez tartozó allemezek eltérő meghajtókon találhatóak, így az esetleges meghibásodások nem károsítják mind a két eret. Az alábbi konfigurációban egy kötetet tükrözünk:

    	drive b device /dev/da4h
    	volume mirror
          plex org concat
            sd length 512m drive a
    	  plex org concat
    	    sd length 512m drive b

Ebben a példában már nem kellett újra megadnunk az a meghajtót, mivel a Vinum figyelemmel kíséri az összes objektumot a saját konfigurációs adatbázisában. A definíció feldolgozása után a konfiguráció így fog kinézni:

    	Drives:         2 (4 configured)
    	Volumes:        2 (4 configured)
    	Plexes:         3 (8 configured)
    	Subdisks:       3 (16 configured)

    	D a                     State: up       Device /dev/da3h        Avail: 1549/2573 MB (60%)
    	D b                     State: up       Device /dev/da4h        Avail: 2061/2573 MB (80%)

        V myvol                 State: up       Plexes:       1 Size:        512 MB
        V mirror                State: up       Plexes:       2 Size:        512 MB

        P myvol.p0            C State: up       Subdisks:     1 Size:        512 MB
        P mirror.p0           C State: up       Subdisks:     1 Size:        512 MB
        P mirror.p1           C State: initializing     Subdisks:     1 Size:        512 MB

        S myvol.p0.s0           State: up       PO:        0  B Size:        512 MB
    	S mirror.p0.s0          State: up       PO:        0  B Size:        512 MB
    	S mirror.p1.s0          State: empty    PO:        0  B Size:        512 MB

A 21-5 Ábra ugyanezt a szerkezetet grafikusan is.

Ábra 21-5. Tükrözött Vinum-kötet

Ebben a példában minden ér tartalmazza a teljes 512 MB-os területet. Ahogy a korábbi példa esetén, itt is mindegyik ér csak egyetlen allemezt tartalmaz.

## 21.6.3. A teljesítmény javítása

Az előbbi példában szereplő tükrözött kötet egy tükrözetlen kötetnél már jobban ellenáll a hibáknak, azonban a teljesítménye is kisebb. A köteten minden egyes írás mind a két meghajtóra érvényesül, ezáltal a lemezek teljes sávszélességét nagyobb arányban használja. A teljesítményre vonatkozó megfontolásaink egy másik megközelítést kívánnak meg: a tükrözés helyett inkább csíkozzuk szét az adatot a lehető legtöbb lemezen. Az alábbi konfiguráció egy olyan kötetet mutat be, ahol egy eret négy lemezmeghajtóan keresztül csíkozunk:

    	drive c device /dev/da5h
    	drive d device /dev/da6h
    	volume stripe
    	plex org striped 512k
    	  sd length 128m drive a
    	  sd length 128m drive b
    	  sd length 128m drive c
    	  sd length 128m drive d

Mint ahogy azt már korábban is említettük, nem szükséges még egyszer megadni azokat a meghajtókat, amiket a Vinum már ismer. A definíció feldolgozása után a konfigurációnk nagyjából így néz ki:

    	Drives:         4 (4 configured)
    	Volumes:        3 (4 configured)
    	Plexes:         4 (8 configured)
    	Subdisks:       7 (16 configured)

        D a                     State: up       Device /dev/da3h        Avail: 1421/2573 MB (55%)
        D b                     State: up       Device /dev/da4h        Avail: 1933/2573 MB (75%)
        D c                     State: up       Device /dev/da5h        Avail: 2445/2573 MB (95%)
        D d                     State: up       Device /dev/da6h        Avail: 2445/2573 MB (95%)

        V myvol                 State: up       Plexes:       1 Size:        512 MB
        V mirror                State: up       Plexes:       2 Size:        512 MB
        V striped               State: up       Plexes:       1 Size:        512 MB

        P myvol.p0            C State: up       Subdisks:     1 Size:        512 MB
        P mirror.p0           C State: up       Subdisks:     1 Size:        512 MB
        P mirror.p1           C State: initializing     Subdisks:     1 Size:        512 MB
        P striped.p1            State: up       Subdisks:     1 Size:        512 MB

        S myvol.p0.s0           State: up       PO:        0  B Size:        512 MB
        S mirror.p0.s0          State: up       PO:        0  B Size:        512 MB
        S mirror.p1.s0          State: empty    PO:        0  B Size:        512 MB
        S striped.p0.s0         State: up       PO:        0  B Size:        128 MB
        S striped.p0.s1         State: up       PO:      512 kB Size:        128 MB
        S striped.p0.s2         State: up       PO:     1024 kB Size:        128 MB
        S striped.p0.s3         State: up       PO:     1536 kB Size:        128 MB

Ábra 21-6. Csíkozott Vinum-kötet

Ez a kötet a 21-6 Ábraban látható. A csíkok sötétedése jelzi a helyüket az ér területében: a világosabbak elöl, a sötétebbek hátul szerepelnek.

## 21.6.4. Rugalmasság és teljesítmény

Megfelelő hardver birtokában lehet olyan köteteket is építeni, amelyek mind megnövelt rugalmasságot, mind pedig megnövelt teljesítményt mutatnak a szabványos UNIX®-os partíciókhoz képest. Ennek a konfigurációs állománya így nézne ki:

    	volume raid10
          plex org striped 512k
            sd length 102480k drive a
            sd length 102480k drive b
            sd length 102480k drive c
            sd length 102480k drive d
            sd length 102480k drive e
          plex org striped 512k
            sd length 102480k drive c
            sd length 102480k drive d
            sd length 102480k drive e
            sd length 102480k drive a
            sd length 102480k drive b

A második ér allemezei el vannak tolva az első ér allemezeitől két meghajtónyival. Ez segít megelőzni, hogy az írási műveletek ne ugyanarra az allemezre vonatkozznak, még akkor is, ha az adatátvitel két meghajtón is keresztülível.

A 21-7 Ábra illusztrálja ennek a kötetnek a szerkezetét.

Ábra 21-7. Tükrözött, csíkozott Vinum-kötet

Előző | Tartalom | Következő
A Vinum objektumai | Fel | Az objektumok elnevezése

Ha kérdése van a FreeBSD-vel kapcsolatban, a következő címre írhat (angolul): <freebsd-questions@FreeBSD.org>.
Ha ezzel a dokumentummal kapcsolatban van kérdése, kérjük erre a címre írjon: <gabor@FreeBSD.org>.